钦定古今图书集成/理学汇编/文学典/第161卷 > 《徐师曾文体明辩》 > 《哨遍》〈＄括王摩诘与裴迪书〉汪莘
## 钦定古今图书集成/理学汇编/文学典/第161卷 > 《徐师曾文体明辩》 > 《哨遍》〈＄括王摩诘与裴迪书〉汪莘

《近腊景和故山可过》足下听余述，便是往山中憩精
蓝。与僧饭讫。“北涉灞川，明月华映郭，夜登华子冈头
立，嗟辋水沦涟，与月上下，寒山远火朦胧。听林外犬
类豹声雄，更村落谁家鸣夜舂疏钟相闻独坐此时
多思往日，噫记与君同。清流仄径玉琤淙。携手赋
佳什往来，萝月松风，只待仲春天。”春山可望山中卉
木“垂萝密。见出水轻鯈。点溪白鹭，青皋零露方湿。雉
朝飞陇鸣俦匹。念去此非遥，莫相失。傥能从我敢相
必。天机非子清者，此事非所急。是中有趣殊深愿。子
无忽。不能一一偶。因驭蘗，附吾书”，是山人王维摩诘。